אריק כריסטיאן אולסן

אריק כריסטיאן אולסן (באנגלית: Eric Christian Olsen; נולד ב-31 במאי 1977) הוא שחקן ומפיק אמריקאי. הוא ידוע בזכות תפקידו כבלש מרטי דיקס בסדרה "NCIS: לוס אנג'לס", וכאוסטין בסרט הקומדיה הפארודי "קטע מהסרטים".

== ביוגרפיה ==
אולסן נולד ביוג'ין, אורגון שבארצות הברית. בנם של ז'אן (לבית דונסטאד), כומר, ופול וי. אולסן, פרופסור לאנגלית.<ref></ref><ref></ref> לו אח גדול בשם דייוויד פול אולסן שמשמש ככפיל שלו בפעלולים; אחיו גם נשוי לעמיתתו לסדרה "NCIS: לוס אנג'לס" השחקנית האמריקאית-פורטוגלית-יהודייה דניאלה רוח.<ref></ref> אולסן הוא ממשפחה נוצרית ממוצא נורווגי.<ref></ref> אולסן בילה את מרבית ילדותו בבטנדורף, איווה ולמד בבית הספר התיכון והתיכון בבטנדורף, שם עסק בפעילויות ספורט.<ref></ref> בנוסף השתתף בהופעות תיאטרון מקומיות רבות.

== קריירה ==
התפקיד הראשון של אולסן היה התפקיד הראשי בסרט הטלוויזיה "בקשתו של ארתור" משנת 1999. לאחר מכן שיחק בסרט קצר. עד מהרה אריק קיבל תפקיד ראשי בסדרת הטלוויזיה של פוקס, Get Real, כששיחק את קמרון גרין. הסדרה נמשכה שנה ולאחר מכן עבר לשחק במסך הגדול כשגילם תותחן בסרט פרל הארבור. בעקבות השתתפותו בסרט הוא קיבל תפקיד ראשי בדרמת הנעורים "קטע מהסרטים".

לאחר מכן גילם אולסן את ג'ייק בקומדיית העשרה הבחורה המושכת. בשנת 2003 הוא זכה בתפקיד לויד כריסמס בסרט "מטומטמים ללא הפסקה", סרט ההמשך לסרט המצליח מטומטמים בלי הפסקה. לאחר מכן הצטרף לעונה האחרונה של סדרת הטלוויזיה מרוץ לאתמול.

בשנת 2009 הוא הופיע בכמה פרקים בעונה הראשונה של קומדיית המצבים "קומיוניטי", כסטודנט, מוזיקאי - ספורטאי.<ref></ref> אולסן הופיע בסדרת האודיו של ויל פרל ואדם מקיי, Funny or Die, סדרה של מערכונים, המציגים דמות בשם פרי הילטון, פרודיה על פריס הילטון. בהמשך כיכב בסרט האימה מדע בדיוני 2011 היצור.<ref></ref>

ב-2010 שיחק בסרט "תוכנית גיבוי" לצדה של ג'ניפר לופז.

אולסן גילם את הבלש מרטי דיקס בסדרה "NCIS: לוס אנג'לס". דמותו הופיעה בשני פרקים בעונה הראשונה לפני שהוא הצטרף לצוות השחקנים הקבוע בעונה השנייה.<ref></ref>

בשנת 2017 שיחק בסרט הספורט-הביוגרפי "קרב המינים".

הוא חלק מצוות השחקנים של Mortal Enemy מאת ניקולס ראיין הווארד משנת 2018.<ref></ref> אולסן הפיק מספר סרטים, סרט קצר "קירח", משנת 2014 ומפיק בכיר של הסרט התיעודי "אנדי איירונס: נשיקת האל" משנת 2018.<ref></ref><ref></ref> בבעלותו חברת הפקות "Cloud Nine Productions". בשנת 2019 היה למפיק בכיר שהפיק עבור חברת Hulu סדרה בשם "Woke".<ref></ref>

== חיים אישיים ==
באוקטובר 2011 התארס לשחקנית שרה רייט.<ref></ref> הם נישאו ליד ג'קסון הול, ויומינג, ב-23 ביוני 2012.<ref></ref> ילדם הראשון, בן, וויאט אוליבר אולסן נולד ב-16 באוגוסט 2013 וילדם השני, בתם, אמה אוליביה אולסן נולד ב-9 באוגוסט 2016. ילדם השלישי, הבת Winter Story Olsen נולד ב-15 בספטמבר 2020.<ref></ref><ref></ref><ref></ref><ref></ref>

אולסן ורייט השתתפו בפרק משנת 2015 בתוכנית "ציידי הבתים" כשחיפשו בית נופש לרכישה ליד ג'קסון הול.<ref></ref> אולסן ורעייתו חברים גם במועצת המנהלים של פרס הסביבה לתקשורת.<ref></ref> בנוסף, אולסן מתנדב בארגון הצדקה "Hats Off for Cancer" כחבר דירקטוריון כבוד ודובר, המופיע בקמפיין הפרסום שלהם.<ref></ref><ref></ref>

== פרסים ומועמדויות ==
פרסי האמן הצעיר
* 2000: מועמד ל"הופעה הטובה ביותר בסדרת טלוויזיה - לאנסמבל צעיר עם ג'סי אייזנברג, קייל גיבסון, אן האת'וויי ב-Get Real.<ref></ref>

פרס פטל הזהב
* 2003: מועמד לזוג הגרוע ביותר על מסך הקולנוע "עם דרק ריצ'רדסון מטומטמים ללא הפסקה.<ref></ref>

פרסי פריזמה מטעם מועצת תעשיות הבידור
* 2014: מועמד להופעה השחקן בסדרת דרמה עלילתית ב-NCIS: לוס אנג'לס.<ref></ref>

==קישורים חיצוניים==

* 

== הערות שוליים ==

קטגוריה:אמריקאים ממוצא נורווגי
קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת פפרדיין
קטגוריה:אמריקאים שנולדו ב-1977